উইকিম্যানিয়া

উইকিম্যানিয়া উইকিমিডিয়া ফাউন্ডেশনের আনুষ্ঠানিক বার্ষিক সম্মেলন। এই সম্মেলনে উইকিমিডিয়া প্রকল্পের অন্তর্ভুক্ত যেমন উইকিপিডিয়া, অন্যান্য উইকিসমূহ, ওপেন-সোর্স সফটওয়্যার, মুক্ত জ্ঞান ও মুক্ত বিষয়বস্তু, এবং এসকল বিষয় সম্পর্কিত সামাজিক এবং প্রযুক্তিগত দিক উপস্থাপনা এবং আলোচনা করা হয়।

২০১১ সাল থেকে উইকিম্যানিয়ায় বর্ষসেরা উইকিমিডিয়ান পুরস্কার বিজয়ীর নাম ঘোষণা করা হয়।

পরবর্তী উইকিম্যানিয়া আয়োজিত হয় অনলাইনে, ১৩ থেকে ১৭ই আগস্ট ২০২১ তারিখে। এটাই প্রথম অনলাইন উইকিম্যানিয়া। থাইল্যান্ডের ব্যাংককে ২০২০-এর আগস্ট মাসে আয়োজনের পরিকল্পনা থাকলেও কোভিড-১৯ এর বৈশ্বিক মহামারীর কারণে তা বাতিল করা হয়।

সারসংক্ষেপ

সম্মেলন

২০০৫ 
উইকিম্যানিয়া ২০০৫, জার্মানির ফ্রাঙ্কফুর্টের হাউস ডার জুজেন্ডে ৪-৮ আগস্ট ২০০৫ সালে অনুষ্ঠিত প্রথম উইকিম্যানিয়া সম্মেলন, যেখানে প্রায় ৩৮০ জন অংশগ্রহণকারী উপস্থিত ছিলেন।

অনুষ্ঠানের পৃষ্ঠপোষকদের মধ্যে Answers.com, সোশ্যালটেক্ট, সান মাইক্রোসিস্টেমস, ডকচেক এবং লোগোস গ্রুপ অন্তর্ভুক্ত।

২০১০ 

উইকিম্যানিয়া ২০১০, ৯ থেকে ১১ জুলাই ২০১০ সালে গডান্স, পোল্যান্ডের পোলিশ বাল্টিক ফিলহারমোনিকে অনুষ্ঠিত ষষ্ঠ উইকিম্যানিয়া সম্মিলন। ২০১০ সালে আমস্টারডাম, অক্সফোর্ড এবং গডান্স এই তিনটি স্থানের মধ্য থেকে আয়োজক হিসেবে পোল্যান্ডের গডান্স শহর নির্বাচন করা হয়।

২০১১ 

উইকিম্যানিয়া ২০১১, ৪ থেকে ৭ আগস্ট ২০১১ সালে হাইফা, ইসরাইলে অনুষ্ঠিত সপ্তম উইকিম্যানিয়া সম্মেলন।

২০১২ 

উইকিম্যানিয়া ২০১২, ১২ থেকে ১৫ জুলাই ২০১২ সালে ওয়াশিংটন, ডি.সি. জর্জ ওয়াশিংটন বিশ্ববিদ্যালয়ে অনুষ্ঠিত অষ্টম উইকিম্যানিয়া সম্মেলন। সম্মেলনে ৮৭ টি দেশ থেকে ১৪০০ প্রতিনিধি উপস্থিত হয়েছিলেন। ডিসেম্বর ২০১২ সালে এর দাপ্তরিক বিড কার্যক্রম শুরু হয়। মে ২০১৩ সালে আরুশা, তানজানিয়া এবং লন্ডন, যুক্তরাজ্য এই দুই স্থানের মধ্য থেকে আয়োজক হিসেবে লন্ডন শহরকে নির্বাচন করা হয়। এছাড়াও ইউ.এস স্টেট ডিপার্টমন্টের টেক@স্টেট:উইকি.গভ (Tech@State:Wiki.Gov), উইকিম্যারিনয়া ২০১২ এর সাথে সহযোগিতামূলক জ্ঞান এবং পাবলিক সেক্টরে উইকির ব্যবহার বিষয়ক আয়োজন রাখেন।

২০১৩ 

উইকিম্যানিয়া ২০১৩, ৭ থেকে ১১ আগস্ট ২০১৩ সালে হংকং পলিটেকনিক বিশ্ববিদ্যালয়ে অনুষ্ঠিত নবম উইকিম্যানিয়া সম্মেলন। এই সম্মেলনে ৮৮টি দেশ থেকে ৭০০ প্রতিনিধি উপস্থিত হয়েছিলেন। ২০১২ সালের ডিসেম্বরে এর আনুষ্ঠানিক বিড কার্যক্রম শুরু হয়। অন্যান্য আয়োজক পার্থী দেশের মধ্যে ছিল লন্ডন (যুক্তরাজ্য), ব্রিস্টল (যুক্তরাজ্য), নেপলস (ইতালি) এবং সুরাকার্তা (ইন্দোনেশিয়া)।

অনুষ্ঠানে উইকিপিডিয়া জেন্ডার ডিস্পারিটি বিষয়ে আলোচনা এবং উইকিপিডিয়ার জন্য সিকিউর সকেট লেয়ার প্রসঙ্গে উইকিপিডিয়ার সহ-প্রতিষ্ঠাতা জিমি ওয়েলসের প্রস্তাবনা উপস্থাপন করা হয়।

২০১৪ 

উইকিম্যানিয়া ২০১৪, ৮ থেকে ১০ আগস্ট ২০১৪ সালে লন্ডনের বারবিকান সেন্টারে অনুষ্ঠিত দশম উইকিম্যানিয়া সম্মিলন। ২০১২ সালের ডিসেম্বরে এর আনুষ্ঠানিক বিড কার্যক্রম শুরু হয়। ২০১৩ সালের মে মাসে তানজানিয়ার আরুশা এবং যুক্তরাজ্যের লন্ডন এ-দুই স্থানের মধ্য থেকে আয়োজক হিসেবে লন্ডন শহরকে নির্বাচন করা হয়। অ্যামনেস্টি ইন্টারন্যাশনালের জেনারেল সেক্রেটারি সলিল শেঠী কর্তৃক কিনোট ঠিকানা প্রদান করা হয়েছিলো। এটি ছিলো উইকিমিডিয়া ফাউনন্ডেশনের নতুন নির্বাহী পরিচালক, লাইলা ট্রেটিকভ কর্তৃক প্রথম উইকিম্যানিয়া আড্রেস। অনুষ্ঠানে ধারাবাহিক অন্যান্য আয়োজনের পাশাপাশি দুই-দিনব্যাপী হ্যাকউউএথন কার্যক্রম চলে।

সম্মিলনে বার্ষিক ‘স্টেট অব দ্য উইকি’ রাউন্ড আপের পাশাপাশি পাঁচটি ধাপে আয়োজন সম্পন্ন হয়। সেগুলো হলো: সোশাল মেশিন, শিক্ষার ভবিষ্যৎ, গণতান্ত্রিক মাধ্যম, ওপেন স্কলারশিপ এবং মুক্ত উপাত্ত।

২০১৫ 

উইকিম্যানিয়া ২০১৫, ১৫ থেকে ১৯ জুলাই ২০১৫ সালে মেক্সিকোর মেক্সিকো সিটি শহরের হিল্টন মেক্সিকো সিটি রিফর্মায় অনুষ্ঠিত একাদশ উইকিম্যানিয়া সম্মেলন। ডিসেম্বর ২০১৩ সালে এই উইকিম্যানিয়ার দাপ্তরিক বিড কার্যক্রম শুরু হয়।

এপ্রিল ২০১৪ সালে দক্ষিণ আফ্রিকার কেপ টাউন, এবং তিউনিসিয়ার মনাস্টিরের থেকে আয়োজক হিসেবে মেক্সিকো সিটি নির্বাচন করা হয়। অন্যান্য প্রার্থী শহরের মধ্যে ছিল, আরুশা, উত্তর তানজানিয়া; বালি, ইন্দোনেশিয়ার প্রদেশ; দারুস সালাম, তানজানিয়া; এসিনো লারিয়ো, লেক্কো প্রদেশ ও লোম্বার্দি, ইতালি।

আয়োজক হিসেবে মেক্সিকান স্থানীয় চ্যাপ্টার উইকিমিডিয়া মেক্সিকো, এ.সি., উইকিমিডিয়া ফাউন্ডেশনের স্বার্থ এবং লক্ষ্যের প্রতিনিধিত্ব করে।

২০১৬ 

উইকিম্যানিয়া ২০১৬, ২৪ থেকে ২৬ জুন ২০১৬ সালে ইতালির এসিনো লারিওতে অনুষ্ঠিত দ্বাদশ উইকিম্যানিয়া সম্মেলন। প্রতি বছর উইকিম্যানিয়াতে মূলত বিগত বছরের সকল কার্যক্রমের উপর পর্যালোচনা, বিভিন্ন দেশের উইকিপিডিয়ানগণের সাথে পারষ্পরিক সম্পর্ক জোরদার করা এবং এর ভবিষ্যৎ কর্মপন্থা নির্ধারণ সংক্রান্ত বিষয়াদিতে ব্যাপক আলোকপাত করা হয়।

এতে একাধিক সেমিনার, কর্মশালা ও মিট আপ বা পারষ্পরিক সাক্ষাৎ সূচক সভা হয়ে থাকে। উইকিমিডিয়ার বিশ্বব্যাপী বিভিন্ন কার্যক্রমে যে সকল স্বেচ্ছাসেবক প্রতিনিয়ত নিয়োজিত রয়েছেন মূলত তারাই এতে অংশগ্রহণ করেন। তন্মধ্য হতে কতিপয় অংশগ্রহণকারীকে তাদের ভ্রমণ ব্যয় নির্বাহে সুবিধার্থে ট্রাভেল স্কলার্শিপও প্রদান করা হয়। পাশাপাশি এ সম্মেলনের মধ্যদিয়ে উইকিমিডিয়া পরবর্তী সম্মেলনের স্থান নির্ধারণ ও এর নতুন পরিচালনা পর্ষদ আত্মপ্রকাশ করে।

আরও দেখুন 
 উইকি সম্মেলন ভারত
 উইকি সম্মেলন উত্তর আমেরিকা
 WikiSym
 বর্ষসেরা উইকিমিডিয়ান

তথ্যসূত্র

বহিঃসংযোগ 

 Wikimania at Meta-Wiki, a Wikimedia project coordination wiki

সংবাদ প্রতিবেদনসমূহ
 "Worldwide Wikimania" Sean Dodson, The Guardian, 11 August 2005
 "Rewriting the rule books" Alan Connor, the BBC, 15 August 2005
 "The Many Voices of Wikipedia, Heard in One Place" Robert Levine, The New York Times, 7 August 2006
 "Anybody can edit: A weekend of Wikimania" Ian Sands and Jess McConnell, The Boston Phoenix, 11 August 2006
 "The Neutrality of this Article is Disputed" Katherine Mangu-Ward, Reason, 15 August 2006
 The China Post – "Wikipedia founder rewards volunteers" Monday, August 6, 2007 – By Dimitri Bruyas
 "Wikimedia fans meet to discuss Wikimania" Andy Goldberg, News.com.au, 12 July 2012 1:37AM (retrieved 2012-07-15)
 "How Kate Middleton’s Wedding Gown Demonstrates Wikipedia’s Woman Problem" Torie Bosch, The Slate posted Friday, 13 July 2012, at 18:12 PM EDT (retrieved 2012-07-15)
 "Wikimania hits D.C. as Wikipedia faces changes" Hayley Tsukayama, The Washington Post, 14 July 2012

২০০৫-এ প্রতিষ্ঠিত পুনরাবৃত্ত ঘটনা
বার্ষিক ঘটনাবলী
উইকিপিডিয়া সংস্কৃতি
উইকিমিডিয়া ফাউন্ডেশন
উইকিসমূহ
ওয়েব-সম্পর্কিত সম্মেলন